《罗子琳来就广漕试予以檄出至西江峡口怀古感兴两篇寄子琳后篇救子琳穷病也 其二》
宋代·曾丰

摹写闲泉石，雕锼病肺肝。得无縻岁月，终不补饥寒。

上固诏求士，谁将诗得官。何如经学熟，随计上长安。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。